**Κομοτηνή 23 / 3 / 2022**

**ΑΝΑΚΟΙΝΩΣΗ**

Ανακοινώνεται ότι λόγω του μεγάλου αριθμού αποφοίτων του Τμήματος Νομικής του Δημοκριτείου Πανεπιστημίου Θράκης, εξεταστικής περιόδου Ιουνίου 2021 και προηγουμένων, θα πραγματοποιηθούν δύο τελετές ορκωμοσίας, στις οποίες θα συμμετάσχουν οι απόφοιτοι ανάλογα με το πρώτο γράμμα του επιθέτου τους ως εξής:

**Α έως και Λ στις 29/3/2021 και ώρα 10:00**

**Μ έως και Ω στις 30/3/2021 και ώρα 11:00**

**ΕΠΙΣΗΜΑΝΣΕΙΣ:**

Οι τελετές αποφοίτησης θα διεξαχθούν σύμφωνα με τις διατάξεις των αριθ. 119847/ΓΔ6/2021 (ΦΕΚ Β΄4406) και Δ1α/Γ.Π.οικ. 16506/2022 (Φ.Ε.Κ. 1302/Β΄) Κ.Υ.Α. και ειδικότερα:

α) Η είσοδος διδακτικού και λοιπού προσωπικού, φοιτητών και επισκεπτών πραγματοποιείται κατόπιν επίδειξης είτε πιστοποιητικού εμβολιασμού, είτε πιστοποιητικού νόσησης είτε βεβαίωσης αρνητικού εργαστηριακού ελέγχου με τη μέθοδο PCR για κορωνοϊό COVID-19 ή αρνητικής εξέτασης με τη χρήση ταχείας ανίχνευσης αντιγόνου κορωνοϊού COVID-19 (rapid-test), σύμφωνα με τις παρ. 2 και 3 του άρθρου 9. Κατ’ εξαίρεση είναι δυνατή η είσοδος ανηλίκων ηλικίας τεσσάρων (4) έως και δεκαεπτά (17) ετών κατόπιν διεξαγωγής και δήλωσης αρνητικού αυτοδιαγνωστικού ελέγχου, σύμφωνα με τις παρ. 3 και 4 του άρθρου 9.

β) Η χρήση της προστατευτικής μάσκας (κατά προτίμηση χειρουργικής) είναι υποχρεωτική για όλους τους συμμετέχοντες και παρευρισκόμενους στην τελετή τόσο κατά την είσοδο, όσο και καθ’ όλη τη διάρκεια παραμονής τους στον χώρο διεξαγωγής της τελετής.

γ) Η είσοδος και η έξοδος θα είναι σταδιακή ανά σειρά, με τον συντονισμό της ροής από το προσωπικό. Ο έλεγχος θα συνίσταται τόσο στο πιστοποιητικό που προαναφέρθηκε, όσο και στο δελτίο ταυτότητας κάθε προσερχομένου. Η είσοδος θα επιτραπεί μόνο στους αποφοίτους και στα άτομα που έχουν δηλωθεί ως προσκεκλημένοι.

Ώρα έναρξης εισόδου για την ορκωμοσία της **29ης Μαρτίου 2022** 9.15 π.μ. και ώρα λήξης εισόδου 9.45 π.μ.

Ώρα έναρξης εισόδου για την ορκωμοσία της **30ης Μαρτίου 2022**, 10.15 π.μ. Ώρα λήξης εισόδου 10.45 π.μ.

δ) Στο αμφιθέατρο τελετών θα υπάρχουν μόνο καθήμενοι, οι οποίοι θα καταλάβουν τις θέσεις που θα υποδειχθούν από το προσωπικό. Δεν επιτρέπεται η μετακίνηση των παρισταμένων καθ’ όλη τη διάρκεια της τελετής.

ε) Ο χώρος του αμφιθεάτρου θα έχει συνεχή φυσικό αερισμό και δεν θα τεθεί σε λειτουργία το σύστημα θέρμανσης.

στ) Οι τελετές θα έχουν περιορισμένη επαγγελματική φωτογραφική κάλυψη. Αν κάποιος από τους παρισταμένους επιθυμεί να αποτυπώσει φωτογραφικό στιγμιότυπο θα το κάνει χωρίς να σηκωθεί ή να μετακινηθεί.

ζ) Απαγορεύεται αυστηρά η χρήση αντικειμένων που προκαλούν υλική ή ηχητική ρύπανση.

Από τη Γραμματεία